Document ID: /roh_data/filtered/Billingualer_Corpus_interleaved-de-rm.jsonl.gz/1494

This is a text translated from German to Rumantsch Grischun.
Siedlungsabfälle sollen nur noch im Kanton verbrannt werden dürfen

In Zukunft sollen in Graubünden alle brennbaren Siedlungsabfälle nach Möglichkeit in der Kehrichtverbrennungsanlage Trimmis verbrannt werden. Ausnahmen in ökologisch und ökonomisch begründeten Fällen sind jedoch möglich. Die Bündner Regierung hat die entsprechende Botschaft über die Teilrevision des Kantonalen Umweltschutzgesetzes an den Grossen Rat verabschiedet. Das Parlament wird die Vorlage in der Dezembersession beraten.

Das Hauptziel der Teilrevision des Umweltschutzgesetzes besteht darin, den ganzen Kanton als Einzugsgebiet der Kehrichtverbrennungsanlage (KVA) Trimmis für brennbare Siedlungsabfälle festzulegen. Sämtliche Abfallbewirtschaftungsverbände des Kantons werden damit gesetzlich verpflichtet, die brennbaren Siedlungsabfälle in der KVA Trimmis abzugeben. Damit soll erreicht werden, dass in Zukunft möglichst wenige Abfalltransporte durchgeführt und die vorhandenen Verbrennungskapazitäten der KVA Trimmis sinnvoll genutzt werden. Mit der aktuellen Verbrennungsleistung von 95'000 Jahrestonnen können in Trimmis gemäss kantonaler Abfallplanung sämtliche in Graubünden anfallenden brennbaren Abfälle bis ins Jahr 2020 entsorgt werden. Gleichzeitig kann die Nutzung der Verbrennungswärme für Industriedampf und Fernwärme sowie zur Erzeugung elektrischer Energie ausgebaut und verbessert werden.

Die Teilrevision des Umweltschutzgesetzes sieht vor, dass die Regierung Ausnahmen zulassen und die Entsorgung in ausserkantonalen Anlagen bewilligen kann. Voraussetzung dafür ist, dass die Entsorgung der Abfälle dadurch deutlich günstiger zu stehen kommt und der Transport ökologische Vorteile aufweist sowie die Entsorgung umweltverträglich ist. Ausserdem sieht die Teilrevision des Umweltschutzgesetzes vor, dass durch geeignete Vorschriften für alle acht Bündner Abfallbewirtschaftungsverbände einheitliche Verbrennungspreise gelten. Schliesslich soll die Annahme von Abfällen von ausserhalb des Kantons einer Bewilligungspflicht unterstellt werden.

Bestehende Verträge von Abfallbewirtschaftungsverbänden zur Verbrennung von Abfällen in ausserkantonalen Anlagen, die vor dem 1. Januar 2007 abgeschlossen wurden, bleiben unangetastet. Diese dürfen aber nicht über die vereinbarte Dauer verlängert werden. Gegenwärtig werden die brennbaren Siedlungsabfälle aus dem Oberengadin, dem Puschlav sowie aus der Surselva aufgrund von Abnahmeverträgen in der KVA Linthgebiet in Niederurnen und jene aus dem Münstertal in der KVA Horgen entsorgt.

Gremium: Regierung

Quelle: dt Standeskanzlei Graubünden

Data: 03.10.2008

Ils ruments chasans dastgan mo pli vegnir ars en il chantun

En l'avegnir duain vegnir dismess tut ils ruments chasans combustibels dal Grischun - sche pussaivel - en il stabiliment per arder ruments (SAR) a Trimmis. Excepziuns per cas che pon vegnir motivads cun criteris ecologics ed economics èn dentant pussaivlas. La regenza grischuna ha deliberà la missiva correspundenta tar la revisiun parziala da la lescha chantunala davart la protecziun da l'ambient per mauns dal cussegl grond. Il parlament vegn a tractar quest project en la sessiun da december.

La finamira principala da questa revisiun parziala da la lescha davart la protecziun da l'ambient è quella da determinar l'entir chantun sco intschess per ruments chasans combustibels che vegnan surpigliads dal SAR a Trimmis. Tut las corporaziuns per la gestiun da ruments dal chantun vegnan uschia obligadas tenor la lescha da consegnar ils ruments chasans combustibels al SAR a Trimmis. Cun quai duai vegnir cuntanschì ch'i dettia en l'avegnir uschè paucs transports da rument sco pussaivel e che las capacitads dad arder existentas en il SAR a Trimmis vegnian tratgas a niz en moda raschunaivla. Cun la capacitad da combustiun actuala da 95'000 tonnas per onn pon vegnir dismess a Trimmis - tenor la planisaziun chantunala dals ruments - tut ils ruments chasans combustibels che resultan en il Grischun fin l'onn 2020. A medem temp po l'utilisaziun da la chalur da combustiun per vapur d'industria e per chalur a distanza sco er per la producziun d'energia electrica vegnir amplifitgada e meglierada.

La revisiun parziala da la lescha davart la protecziun da l'ambient prevesa che la regenza possia permetter excepziuns ed admetter la dismessa en stabiliments extrachantunals. La premissa è dentant che la dismessa dals ruments daventia uschia bler pli favuraivla e ch'il transport, dentant er che la dismessa hajan avantatgs ecologics. Ultra da quai prevesa la revisiun parziala da la lescha davart la protecziun da l'ambient ch'i valian - sa basond sin prescripziuns adattadas - ils medems pretschs da combustiun per tut las otg corporaziuns per la gestiun da ruments dal Grischun. La finala duai vegnir introducida in'obligaziun da dumandar ina permissiun per surpigliar ruments d'ordaifer il chantun.

Ils contracts existents da corporaziuns per la gestiun da ruments che concernan la dismessa en stabiliments extrachantunals e ch'èn vegnids fatgs avant il 1. da schaner 2007 restan intacts. Els na dastgan dentant betg vegnir prolungads sur la durada fixada. Sin fundament da contracts vegnan ils ruments chasans combustibels da l'Engiadin'ota, dal Puschlav sco er da la Surselva dismess actualmain en il SAR da la cuntrada da la Linth a Niederurnen e quels da la Val Müstair en il SAR da Horgen.

Gremi: regenza

Funtauna: rg chanzlia chantunala dal Grischun

Data: 03.10.2008